هونه‌رمه‌ند (ئه‌یوب عه‌لی) وه‌ ماڵپه‌ڕNNA وتگه‌:"هاتنم ئه‌ڕا كوردستان وه‌ ده‌عوه‌ت كۆمپانیای بابیلۆن بوی ئه‌ڕا سازداين كۆنسێرتێگ، ئه‌ڕا ئاهه‌نگه‌یل نه‌ورووزیش چه‌ن پێشنیازێگ كرياسه‌ پيم ئه‌ڕا سازداين ئاهه‌نگ، وه‌لێ جارێ بڕیار نه‌يامه‌".
ئه‌یوب عه‌لی له‌سه‌ره‌تای ئمساڵ ئه‌لبومێگ نوو بڵاوه‌وكرد‌، سه‌باره‌ت وه‌فرووش ئه‌لبومه‌گه‌يشی هونه‌رمه‌ند ئاماژه‌ وه‌وه‌كرد، مينه‌ی هویچ داتایگ نه‌كردگه‌، وه‌لێ وه‌گوره‌ی ئه‌و فیدباكه‌يله‌ ك له‌ڕێ ئیمه‌یل‌و ئامرازه‌یل ته‌كنه‌لۆژیاوه‌ ڕه‌سيه‌سه‌ پێ‌‌، جەماوەر ڕازی بوينه‌‌و وتیش:"دڵنیام له‌سه‌ركه‌فتن كاره‌گه‌م".
هونه‌رمه‌ند سه‌باره‌ت وه‌(كۆپی ڕایت)یش وت:"ئيسه‌ دیارده‌گه‌ كه‌مه‌و بويه‌‌و جوور ساڵه‌یل گوزه‌يشته‌ نه‌مه‌نگه‌، ئوميدوارم‌ هاوڵاتیه‌يل وه‌ئۆرجیناڵی ئه‌لبومه‌گان بسێنن، ئه‌گه‌ر وه‌ئۆرجیناڵ بفرووشيه‌ێد بووده‌ هاوكاری‌و پشتگیری ئه‌ڕا هونه‌رمه‌نده‌گه‌‌و دی هویچ هونه‌رمه‌ندێگ هه‌وه‌جه‌ وه‌سپۆنسه‌ر نه‌ێرێ".
ا. ج
